Se redeschide circulația pe Transalpina
Cristian Pistol, directorul CNAIR, a anunțat că circulația pe Transalpina se va deschide sâmbătă, pe data de 1 iunie.
„Se redeschide circulaţia pe Transalpina de pe data de 1 iunie 2024!
În urma verificării stării drumului de către o comisie formată din reprezentanţii CNAIR (inclusiv de la DRDP Craiova şi SDN Târgu Jiu), a fost luată decizia redeschiderii circulaţiei rutiere pe Transalpina începând cu data de 1.06. 2024”, a scris el pe Facebook.
Conform acestuia, sectorul de drum montan dintre Rânca și Curpăt al DN67C (Transalpina) se redeschide pe timpul zilei, în intervalul orar 08:00 – 18:00.
Cristian Pistol a mai precizat că „în afara acestui interval orar accesul este interzis din cauze obiective care ţin de specificul acestei zone montane aflate la mare altitudine. De asemenea, limita de viteză pe acest sector de drum este de maximum 30 km/oră iar accesul autoturismelor cu masa maximă autorizată mai mare de 3,5 tone este interzis”.
Redeschiderea circulației pe Transfăgărășan nu a fost încă anunțată, drumarii menționând că se fac ultimele pregătiri.
Potrivit directorului CNAIR, respectarea acestor restricții este obligatorie pentru evitarea evenimentelor periculoase și pentru a asigura deplasarea în condiții de siguranță.
Când se redeschide Transfăgărășanul?
Un alt drum a cărui redeschidere este Transfăgărășanul. Pe data de 1 mai, început procesul de deszăpezire pe Transfăgărășan, cu drumarii inițiind operațiunea de îndepărtare a zăpezii de pe șosea. Potrivit informațiilor furnizate de către DRDP Brașov, există posibilitatea ca acest drum să fie redeschis traficului mult mai devreme decât data obișnuită, care este 1 iulie.
Autoritățile au precizat că, în prezent, se concentrează pe zonele fără riscuri de avalanșe. Intervențiile au loc doar în condiții meteorologice favorabile, pentru a asigura siguranța echipelor care lucrează.
Datorită cantității mai reduse de zăpadă în acest an în comparație cu alți ani, estimările lor sugerează că există șanse mari ca acest drum spectaculos să fie redeschis mult mai devreme decât de obicei, pe 1 iulie.
Cerut de Nicolae Ceaușescu, Transfăgărășanul a fost construit între 1970 și 1974. Chiar dacă, în acea perioadă, România avea deja mai multe căi de acces peste Carpații Meridionali, unele moștenite dinaintea regimului comunist sau construite în primii ani ai regimului, intervenția sovietică în Cehoslovacia din 1968 și preocupările legate de securitate au determinat inițierea de urgență a proiectului Transfăgărășanului. Mai multe puteți citi aici.